CELEX: 32014D0713
Language: sl
Date: 2014-10-13 00:00:00
Title: 2014/713/EU: Sklep Komisije z dne 13. oktobra 2014 o vzpostavitvi letnega seznama prednostnih nalog za določitev kodeksov omrežij in smernic za leto 2015  Besedilo velja za EGP

14.10.2014   
            
            
               SL
            
            
               Uradni list Evropske unije
            
            
               L 296/28
            
         SKLEP KOMISIJE
   z dne 13. oktobra 2014
   o vzpostavitvi letnega seznama prednostnih nalog za določitev kodeksov omrežij in smernic za leto 2015
   (Besedilo velja za EGP)
   
      (2014/713/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 714/2009 Evropskega parlamenta in Sveta z dne 13. julija 2009 o pogojih za dostop do omrežja za čezmejne izmenjave električne energije in razveljavitvi Uredbe (ES) št. 1228/2003 (1) (v nadaljnjem besedilu: uredba o električni energiji) ter zlasti člena 6(1) Uredbe,
   ob upoštevanju Uredbe (ES) št. 715/2009 Evropskega parlamenta in Sveta z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005 (2) (v nadaljnjem besedilu: uredba o plinu) ter zlasti člena 6(1) Uredbe,
   ob upoštevanju naslednjega:
   
               (1)
            
            
               Razvoj ter izvajanje kodeksov omrežij in smernic je pomemben ukrep, ki ga je treba sprejeti za popolno integracijo notranjega trga z energijo. Tretji energetski sveženj je oblikoval institucionalni okvir za razvoj kodeksov omrežij z namenom harmonizacije, kjer je potrebno, tehničnih, operativnih in tržnih pravil za upravljanje plinskih ter električnih omrežij. V tem institucionalnem okviru imajo Agencija za sodelovanje energetskih regulatorjev (v nadaljnjem besedilu: agencija ACER), evropski mreži operaterjev prenosnih sistemov (v nadaljnjem besedilu: mreži ENTSO) in Evropska komisija ključno vlogo pri tesnem sodelovanju z vsemi pomembnimi deležniki pri razvoju kodeksov omrežij. Področja, kjer je možno razviti kodekse omrežij, so v členu 8(6) uredbe o električni energiji in uredbe o plinu.
            
         
               (2)
            
            
               Kljub možnosti, da se kodeksi omrežij razvijejo v skladu s postopkom iz členov 6 in 8 uredbe o električni energiji ter uredbe o plinu, lahko Komisija sama razvije smernice in nato začne postopek za njihovo sprejetje, da postanejo pravno zavezujoče. Področja, kjer je možno razviti smernice, so v členu 18(1), (2) in (3) uredbe o električni energiji ter členu 23(1) uredbe o plinu.
            
         
               (3)
            
            
               Kot prvi korak pri določanju zavezujočih evropskih kodeksov omrežij mora Komisija v skladu s členom 6(1) uredbe o električni energiji in uredbe o plinu vzpostaviti letni seznam prednostnih nalog, ki opredeljuje področja, ki jih je treba vključiti v razvoj kodeksov omrežij. Pred določitvijo letnih prednostnih nalog se mora Komisija posvetovati z agencijo ACER, mrežama ENTSO in drugimi pomembnimi deležniki. Ta sklep določa prednostne naloge, ki jih je na podlagi rezultata javnih posvetovanj določila Komisija.
            
         
               (4)
            
            
               Harmonizirana pravila o postopkih upravljanja prezasedenosti, dodeljevanja zmogljivosti in izravnave na področju plina so že bila sprejeta leta 2012 in 2013.
            
         
               (5)
            
            
               Kot zahteva člen 6(1) uredbe o električni energiji in uredbe o plinu, je javno posvetovanje potekalo od 26. februarja do 9. maja 2014. Komisija je prejela 20 odgovorov (3), tudi od ENTSO-E. Agencija ACER in ENTSO-G nista podali odgovorov v okviru javnih posvetovanj. Pri javnem posvetovanju je večina deležnikov podprla določanje prednostnih nalog že pričetega dela in poudarila pomen ustreznega in dobro usklajenega izvajanja sprejetih kodeksov omrežij in smernic. Dodatno je 3. junija 2014 agencija ACER obvestila Komisijo, da v skladu s predhodno študijo (4) o potrebi po harmoniziranih pravilih za trgovanje s plinom, ki se nanašajo na tehnične in obratovalne določbe storitev za dostop do omrežij in sistemsko izravnavo, takšna pravila trenutno niso potrebna.
            
         
               (6)
            
            
               Upoštevajoč odgovore deležnikov in potrebo po različnih ukrepih za zagotovitev popolne integracije notranjega trga z energijo ter dejstvo, da bo izvajanje kodeksov omrežij in smernic zahtevalo znatna sredstva vseh sodelujočih strani, vključno s Komisijo, agencijo ACER in mrežama ENTSO, se je Komisija odločila, da na letni seznam prednostnih nalog za plin za leto 2015 ne bo dodala novih področij, ampak bo raje umaknila predlagana harmonizirana pravila za trgovanje s plinom, ki se nanašajo na tehnične in obratovalne določbe storitev za dostop do omrežij in sistemsko izravnavo.
            
         
               (7)
            
            
               Komisija se je tudi odločila, da bo na letni seznam prednostnih nalog za plin za leto 2015 ponovno dodala harmonizirana pravila o interoperabilnosti in izmenjavi podatkov, saj bo ta kodeks omrežja dokončno sprejet šele na začetku leta 2015 namesto predhodno predvidenega datuma sprejetja, ki je bil konec leta 2014. Na letni seznam prednostnih nalog za električno energijo za leto 2015 se je Komisija odločila ponovno dodati harmonizirana pravila o (i) obratovalni sigurnosti, (ii) načrtovanju obratovanja in voznih redih, (iii) dodeljevanju zmogljivosti in upravljanju prezasedenosti vključno z upravljanjem trgov za dan vnaprej in znotraj dneva skupaj z določanjem zmogljivosti, (iv) zahtevah za omrežno povezavo za proizvajalce in (v) priklop odjemalcev. Medtem ko je bilo njihovo dokončno sprejetje predvideno za leto 2014, potreba po dodatnih spremembah, ugotovljena z analizo Komisije in poudarjena v odgovorih v okviru javnega posvetovanja, pomeni, da bi prav tako morala biti dodana letnemu seznamu za leto 2015 –
            
         SPREJELA NASLEDNJI SKLEP:
   Člen 1
   Komisija za oblikovanje harmoniziranih pravil o 
         električni energiji
       vzpostavlja naslednji letni seznam prednostnih nalog za leto 2015:
   
               —
            
            
               pravila o priključitvi na omrežje:
               
                           —
                        
                        
                           pravila glede zahtev za priključitev na omrežje za proizvajalce (faza sprejemanja s strani Komisije),
                        
                     
                           —
                        
                        
                           priklop odjemalcev (faza sprejemanja s strani Komisije),
                        
                     
                           —
                        
                        
                           pravila o povezavi prenosnega sistema za visokonapetostni enosmerni tok (dokončanje kodeksa omrežja in začetek faze sprejemanja s strani Komisije),
                        
                     
         
               —
            
            
               pravila o delovanju sistema:
               
                           —
                        
                        
                           pravila o regulaciji obremenitve-frekvence in rezervah (faza sprejemanja s strani Komisije),
                        
                     
                           —
                        
                        
                           pravila o zahtevah in postopkih v izrednih razmerah (dokončanje kodeksa omrežja in začetek faze sprejemanja s strani Komisije),
                        
                     
                           —
                        
                        
                           pravila o obratovalni sigurnosti (faza sprejemanja s strani Komisije),
                        
                     
                           —
                        
                        
                           pravila o načrtovanju obratovanja in voznih redih (faza sprejemanja s strani Komisije),
                        
                     
         
               —
            
            
               pravila o dodeljevanju zmogljivosti in upravljanju prezasedenosti za trge za dan vnaprej in znotraj dneva, vključno z določanjem zmogljivosti (faza sprejemanja s strani Komisije),
            
         
               —
            
            
               pravila za izravnavanje, vključno z rezervno električno energijo (dokončanje kodeksa omrežja in začetek faze sprejemanja s strani Komisije),
            
         
               —
            
            
               pravila za dolgoročno (terminsko) dodeljevanje zmogljivosti (faza sprejemanja s strani Komisije),
            
         
               —
            
            
               pravila glede harmoniziranih tarifnih struktur za prenos (predhodne študije agencije ACER, da se pripravi okvirna smernica (5)).
            
         Člen 2
   Komisija za oblikovanje harmoniziranih pravil o 
         plinu
       vzpostavlja naslednji letni seznam prednostnih nalog za leto 2015:
   
               —
            
            
               interoperabilnost in pravila o izmenjavanju podatkov (faza sprejemanja s strani Komisije),
            
         
               —
            
            
               pravila glede harmoniziranih tarifnih struktur za prenos (dokončanje kodeksa omrežja in začetek faze sprejemanja s strani Komisije),
            
         
               —
            
            
               pravila o vseevropskem tržnem pristopu za dodeljevanje nove prenosne zmogljivosti za plin (dokončanje predloga spremembe kodeksa omrežja za mehanizme za dodeljevanje zmogljivosti in začetek faze sprejemanja s strani Komisije).
            
         Člen 3
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 13. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 211, 14.8.2009, str. 15.
   
      (2)  UL L 211, 14.8.2009, str. 36.
   
      (3)  Odgovori so objavljeni na spletni strani http://ec.europa.eu/energy/gas_electricity/consultations/20140509_network_code_en.htm.
   
      (4)  Sklep Komisije 2013/442/EU o letnem seznamu prednostnih nalog za leto 2014 je predvidel to predhodno študijo (UL L 224, 22.8.2013, str. 14).
   
      (5)  Kar zadeva pravila o naložbenih spodbudah, uredba TEN-E, zlasti člen 13, določa pravila za zagotavljanje ustreznih spodbud za infrastrukturne projekte skupnega interesa za plin in električno energijo. V povezavi s tem uredba TEN-E določa naslednje naloge:
   
               —
            
            
               vsak nacionalni regulativni organ mora, kadar je to mogoče, do 31. julija 2013 agenciji ACER predložiti svojo metodologijo in merila, ki se uporabljajo za vrednotenje naložb ter z njimi povezanih večjih tveganj,
            
         
               —
            
            
               agencija ACER mora olajšati izmenjavo dobrih praks in pripraviti priporočila do 31. decembra 2013,
            
         
               —
            
            
               vsak nacionalni regulativni organ mora do 31. marca 2014 objaviti svojo metodologijo in merila, ki se uporabljajo za vrednotenje naložb ter z njimi povezanih večjih tveganj.
               Evropska komisija se bo na podlagi prispevkov navedenih nalog odločila, ali je treba izdati smernice.